ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՄԱՅԻՍԻ 23-Ի N 672-Լ ԵՎ 2021 ԹՎԱԿԱՆԻ ԱՊՐԻԼԻ 8-Ի N 505-Լ ՈՐՈՇՈՒՄՆԵՐԻ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

**1. Իրավական ակտի ընդունման անհրաժեշտությունը**

«ՀՀ կառավարության 2019 թվականի մայիսի 23-ի N 672-Լ և 2021 թվականի ապրիլի 8-ի N 505-Լ որոշումների մեջ փոփոխություններ և լրացումներ կատարելու մասին» ՀՀ կառավարության որոշման նախագծի (այսուհետ՝ Նախագիծ) ընդունման անհրաժեշտությունը պայմանավորված է հետևյալով.

Նախագծով փոփոխություններ և լրացումներ են կատարվում ՀՀ կառավարության 2019 թվականի մայիսի 23-ի N 672-Լ որոշմամբ հաստատված N 2 հավելվածում, որի 4-9-րդ կետերով նախատեսված միջոցառումների կատարման ժամկետները տեղափոխվում են 2023-2024 թվականներ, դրանք համապատասխանեցվում են ՀՀ կառավարության 2021 թվականի նոյեմբերի 18-ի «ՀՀ կառավարության 2021-2026 թվականների գործունեության միջոցառումների ծրագիրը հաստատելու մասին» N 1902-Լ որոշման N 1 հավելվածով հաստատված Կադաստրի կոմիտեի կողմից իրականացվելիք «Ինտեգրված կադաստրի ստեղծում» միջոցառման շրջանակներում (1.3-րդ և 1.5-րդ ենթակետեր) կատարվող շարունակական բնույթ կրող աշխատանքների ընթացքով: Որոշման N 2 հավելվածի 8-րդ կետում «8. Պիլոտային ոլորտային կադաստրի ստեղծում և ներդրում» միջոցառման համար նախատեսված 300 մլն դրամ գումարը հատկացվելու է ՀՀ տարածքային կառավարման և ենթակառուցվածքների նախարարությանը:

Նախագծով փոփոխություններ և լրացումներ են կատարվում նաև 2021 թվականի ապրիլի 8-ի N 505-Լ որոշմամբ հաստատված N 1 և N 2 հավելվածներում: Նախագծով կատարվող փոփոխությունները պայմանավորված են ՀՀ կառավարության 2021 թվականի նոյեմբերի 18-ի «ՀՀ կառավարության 2021-2026 թվականների գործունեության միջոցառումների ծրագիրը հաստատելու մասին» N 1902-Լ որոշման N 1 հավելվածով հաստատված Կադաստրի կոմիտեի կողմից իրականացվելիք «Ինտեգրված կադաստրի ստեղծում» միջոցառման շրջանակներում (1.3-րդ և 1.5-րդ ենթակետեր) կատարվող շարունակական բնույթ կրող աշխատանքների ընթացքով:

Նախագծով առաջարկում ենք ՀՀ կառավարության 2021 թվականի ապրիլի 8-ի «Ինտեգրված կադաստրի ստեղծման ռազմավարական ծրագիրը հաստատելու մասին» N 505-Լ որոշմամբ հաստատված N 1 հավելվածի 3-րդ բաժնի 3.1.2-րդ կետի 1-ին ենթակետում ««Հայանտառ» ՊՈԱԿ-ի» բառերը փոխարինել «Անտառային կոմիտեի» բառերով: Նույն կետի 2-6-րդ ենթակետերի վերջին նախադասությունները շարադրվում են նոր խմբագրությամբ՝ «Լիազորված մարմինը Շրջակա միջավայրի նախարարությունն է»: Նույն կետի 7-րդ ենթակետի վերջին նախադասությունը շարադրվում են նոր խմբագրությամբ՝ «Լիազորված մարմինը Տարածքային կառավարման և ենթակառուցվածքների նախարարությունն է, գործառույթն իրականացվում է «Հանրապետական երկրաբանական ֆոնդ» ՊՈԱԿ-ի միջոցով:»: 4.4. ենթակետում Գեոմատիկայի կենտրոնում չորս մասնագիտական բաժինների անվանումների հանումը պայմանավորված է «Կառավարչական իրավահարաբերությունների կարգավորման մասին» օրենքի 21-րդ, «Քաղաքացիական ծառայության մասին» օրենքի 23-րդ հոդվածների պահանջներին համապատասխանեցնելու անհրաժեշտությամբ:

Նախագծի 2-րդ կետի 1-ին ենթակետի «ա», «բ», «գ», «զ», «ժա» ենթակետերով կատարվող փոփոխությունները կատարվում են համապատասխան մարմինների կողմից արված առաջարկությունների հիման վրա:

Նախագծի 2-րդ կետի «ը» ենթակետով նոր շարադրությամբ խմբագրվող բազային և թեմատիկ քարտեզագրական շերտերի բնութագրումը պայմանավորված է գործնականում առաջացող բազային և թեմատիկ շերտերի խմբերում պարբերաբար կատարվող փոփոխություններով:

Նախագծի 2-րդ կետի 2-րդ ենթակետի (Որոշման N 2 հավելվածի 3-րդ կետ) «Բազային տարածական տվյալների շտեմարանի ճշգրտում, արդիականացում, օպտիմալացում և ստանդարտացում» միջոցառման համար սահմանված «2023 թ. հունվարի 3-րդ տասնօրյակ» ժամկետը տեղափոխվում է 2022-2026 թվականների դեկտեմբերի 2-րդ տասնօրյակ (շարունակական))՝ համապատասխանեցնելով ՀՀ կառավարության 2021 թվականի նոյեմբերի 18-ի «ՀՀ կառավարության 2021-2026 թվականների գործունեության միջոցառումների ծրագիրը հաստատելու մասին» N 1902-Լ որոշման N 1 հավելվածով սահմանված ժամկետներին, 6-րդ կետում «Ինտեգրված կադաստրի բազային բաղադրիչների հասանելիության ապահովում իրական ժամանակային ռեժիմում» միջոցառման կատարման համար նախատեսված 185 մլն ՀՀ դրամ բառերը հանվում են, քանի որ միջոցառման համար նախատեսված միջոցները հատկացվելու են Կադաստրի կոմիտեի բյուջետային միջոցների հաշվին և լրացուցիչ ֆինանսավորման անհրաժեշտությունը բացակայում է: 7-րդ կետի «Ինտեգրված կադաստրում միջազգային ISO ստանդարտներին համապատասխան անվտանգության համակարգի ներդրում, ըստ անհրաժեշտության ինտեգրում EKENG էլեկտրոնային կառավարման հարթակի հետ» միջոցառման իրականացման համար սահմանված ժամկետը՝ 2022 թվականի դեկտեմբերի 3-րդ տասնօրյակը տեղափոխվում է 2023 թվականի դեկտեմբերի 3-րդ տասնօրյակ: 9-րդ և 10-րդ կետերում կատարվում են միջոցառումների համար նախատեսված ժամկետների փոփոխություններ: 13-րդ և 14-րդ կետերում կատարվում են միջոցառումների կատարման ժամկետների և ֆինանսավորման չափի փոփոխություններ:

**2. Առաջարկվող կարգավորման բնույթը և ակնկալվող արդյունքը**

Սույն իրավական ակտի կարգավորման նպատակն է «ՀՀ կառավարության 2019 թվականի մայիսի 23-ի N 672-Լ և 2021 թվականի ապրիլի 8-ի N 505-Լ որոշումների մեջ փոփոխություններ և լրացումներ կատարելու մասին» ՀՀ կառավարության որոշման նախագծով փոփոխություններ և լրացումներ կատարելը, դրանք համապատասխանեցնելով ՀՀ կառավարության 2021 թվականի նոյեմբերի 18-ի N 1902-Լ որոշման N 1 հավելվածով հաստատված Կադաստրի կոմիտեի կողմից իրականացվելիք «Ինտեգրված կադաստրի ստեղծում» միջոցառման կատարման ժամկետներին:

Նախագծի ընդունումը ՀՀ պետական կամ տեղական ինքնակառավարման մարմնի բյուջեում ծախսերի և եկամուտների էական ավելացում կամ նվազեցում չի առաջացնում:

Նախագիծը բխում է Կառավարության 2021-2026 թթ. ծրագրերից, ՀՀ կառավարության 2021 թվականի ապրիլի 8-ի «Ինտեգրված կադաստրի ստեղծման ռազմավարական ծրագիրը հաստատելու մասին» N 505-Լ որոշմամբ հաստատված ոլորտային ռազմավարական փաստաթղթի պահանջներից: